31/12/2015 | Administración LocalMunicipal
Ferrol
Facenda e Patrimonio
Aprobacion definitiva ordenanzas fiscais 2016

Edito Por acordo plenario de data 29/10/2015 aprobouse, provisionalmente, a modificación das Ordenanzas Fiscais para o exercicio 2016. Tralo período de exposición pública, presentouse unha alegación. Na sesión plenaria do día 28 de decembro de 2015, resolvéuse a alegación presentada, aprobando definitivamente a modificación das ordenanzas fiscais correspondentes ó exercicio 2016. A redacción definitiva das Ordenanzas fiscais correspondentes ó exercicio 2016 é como segue: “ORDENANZA FISCAL Nº 1 REGULADORA DO IMPOSTO DE BENS INMOBLES O artigo 2 queda redactada como segue: “Artigo 2 1.- O tipo de gravame aplicable aos bens inmobles queda fixado atendendo á seguinte tipoloxía: 2.- Non obstante, establécense tipos diferenciados para os bens inmobles de natureza urbana, que teñan asinados os usos seguidamente indicados, e que superen, atendendo á normativa catastral a valoración de construción que seguidamente se indica: En todo caso, os tipos de gravame diferenciados só poderán aplicarse ao 10% dos bens inmobles do término municipal, que para cada uso, teñan maior valor catastral. No suposto de que os inmobles teñan atribuídos distintos usos aplicarase o tipo correspondente ao uso da edificación ou dependencia principal.” O artigo 3 queda redactado como segue: “Artigo 3 Nos termos do artigo 73 do Real decreto lexilslativo 2/2004 terán dereito a unha bonificación do 50% os inmobles que constitúan o obxecto da actividade das empresas de urbanización, construción e promoción inmobiliaria, tanto da obra nova coma de rehabilitación equiparable a ela. O artigo 4 queda redactado como segue: “Artigo 4 Establécese unha bonificación sobre a cota íntegra do imposto de bens inmobles a favor dos suxeitos pasivos que teñan a condición de titulares de familia numerosa. Nese senso, e nos termos da disposición sexaxésima cuarta da Lei 2/2008, terán esa consideración as familias monoparentais con 2 fillos a cargo, nos termos que determine a normativa de desenvolvemento da citada lei. O recoñecemento desa bonificación determinarase polo nivel de renda da familia numerosa, atendendo á seguinte orde: Requisitos obxectivos: Só serán bonificables as cotas correspondentes aos inmobles que constitúan o domicilio da familia numerosa, tendo esta consideración o domicilio no que figuren empadroados. Ningún suxeito pasivo poderá disfrutar a bonificación de forma simultánea en 2 bens distintos. Para o cómputo da renda, teranse en conta a renda unitaria da unidade familiar, entendendo por esta a suma das rendas de todos os membros que constitúan a familia numerosa dividida entre número de membros desta. Requisitos formais: A bonificación esixe a previa solicitude do/a interesado/a. Esta solicitude será acompañada de copia compulsada do título de familia numerosa, expedido polo órgano competente da Administración autonómica. Os datos relativos ao domicilio da familia numerosa obteranse de oficio por esta Administración. Polo que se refire aos datos correspondentes á renda, obteranse de oficio para aqueles suxeitos pasivos que formalicen, atendendo á normativa vixente, a declaración do impostos da renda das persoas físicas. No suposto de que os solicitantes non estean obrigados á declaración do dito imposto corresponderalle ao solicitante a acreditación dos ingresos que lle correspondan á dita unidade familiar, mediante o certificado expedido pola entidade que aboe as súas rendas. De non existir as ditas rendas deberán achegar certificados negativos das entidades responsables de pagamentos de subsidios ou pensións. En todo caso o outorgamento do beneficio fiscal terá efectos para o exercicio seguinte a aquel no que se concedeu. Duración: A bonificación será outorgada ata a data sinalada como de caducidade no título de familia numerosa. En todo caso a perda da condición de familia numerosa antes do cumprimento do prazo sinalado determinará a perda da bonificación. Así mesmo, a variacion do nivel de renda da unidade familiar poderá determinar a variación do importe de bonificacion -o no seu caso- a súa perda. Esta perda será aplicable ó exercicio posterior a aquel no que se produza. A falta de comunicación, polo suxeito pasivo, a esta Administración da dita perda da condición de familia numerosa, terá a consideración de infracción tributaria, coa cualificación e sancións que determine a lexislación vixente en cada momento. Corresponderalle ao solicitante que non estea obrigado a presentar a declaración da renda, ben sexa dun ou de todos os membros da unidade familiar, a acreditación dos ingresos anuais que lle correspondan á dita unidade, nos termos antes sinalados. Esta acreditación deberá de presentarse no mes de xaneiro de cada exercicio posterior á concesión.” O artigo 5 queda redactado como segue: “Artigo 5 1.- Trala solicitude de parte, o Concello de Ferrol, establece unha bonificación do 50% da cota íntegra do imposto para aqueles bens inmobles que teñan instalado sistemas para o aproveitamento térmico da enerxía solar para autoconsumo de auga quente sanitaria. En todo caso esta bonificación únicamente será aplicable en relación a aqueles inmobles que, ben polo código técnico da edificación, ben por calquera outra lexislación sectorial, non teña a obriga legal de incluir nos seus proxectos un sistema de aproveitamento de enerxías alternativas. As instalacións solares térmicas deberán proporcionar un aporte mínimo do 40% da enerxía necesaria para satisfacer a demanda de auga quente sanitaria. No proxecto ou memoria de instalación se considerará un consumo mínimo de auga quente sanitaria, á temperatura de 50º ou superior, de 35 litros por persoa e día. A aplicación desta bonificación estará condicionada a que estas instalaciones inclúan captadores solares e colectores que dispoñan da correspondente homologación da Administración competente. Esta bonificación terá unha duración de 3 anos a partires do exercicio seguinte ó da súa instalación. Corresponderá ó solicitante a acreditación documental de que se cumpren os requisitos antes referidos, debendo os servizos técnicos municipais informar favorablemente a dita acreditación.2.- Establecese unha bonificación na cuota integra en favor daqueles inmobles nos que se desenvolvan actividades economicas que sexan declaradas de especial interese ou utilidade municipal por concurrir circunstancias sociais, culturais, histórico artisticas ou do fomento de emprego que xustifique tal declaración. A concesión desta bonificación será a instancia de parte, debendo acompañar a solicitude a memoria xustificativa da declaración de especial interese ou utilidade municipal da actividade economica sobre a que verse a solicitude. Correspondera ao pleno da corporación a declaración de actividade económica de especial interese ou utilidade pública, así como a determinación do porcentaxe obxeto de bonificación, que non poderá superar o 95% da cuota íntegra.3.- De conformidade co establecido no artigo 73.2 da Lei reguladora das facendas locais, amplíase en dous anos a bonificación que corresponda ás viviendas de protección oficial e as que resulten equiparables a éstas conforme á normativa da respectiva comunidade autónoma. A bonificación aplicable aos dous anos de prórroga será do 50%. Esta prórroga aplicarase de forma automática para aquelas vivendas ás que se lle recoñeza a bonificación preceptiva do artigo 73.2 do Real decreto lexislativo 2/2004” O artigo 6 queda redactado como segue: “Establécese unha recarga do 50 por 100 sobre a cota líquida dos bens inmobles urbanos de uso residencial desocupados con carácter permanente, que se aplicará conforme ó disposto no parágrafo terceiro do apartado 4 do artículo 72 do T. R. 2/2004, de 5 de marzo, polo que se aproba o Texto Refundido da Lei Reguladora das Facendas Locais. A aplicación deste recargo esixe o desenvolvemento legal do que se entende por vivenda desocupada con carácter permanente, competencia allea ó Concello de Ferrol. Neste sentido instar á Xunta de Galicia e ó Goberno Central a que adopten as medidas lexislativas necesarias para poder aplicar este recargo.” Engádese un novo artigo, ao que corresponde a numeración de sétimo, coa seguinte redacción: “NORMAS DE XESTIÓN DE PAGAMENTO “Artigo 7.- Pagamento con vencemento especial.1.- O sistema especial de pagamento que aquí se regula será de aplicación aos recibos do imposto sobre bens inmobles de natureza urbana e permitirá o fraccionamento da débeda en dous prazos sen que se produza devengo de xuros nin se requira a prestación de garantías.2.- Os requisitos para poder acollerse a este sistema son: a) O obrigado tributario non terá débedas en vía executiva co Concello de Ferrol. b) Os pagamentos deste fraccionamento satisfaranse por domiciliación bancaria. c) Formularase solicitude expresa no primeiro trimestre do exercicio no que se pretende a súa aplicación. d) A solicitude incluirá todos os recibos de IBI urbana a nome do mesmo titular.3.- O sistema especial de pago do IBI entenderase automaticamente concedido sempre que se cumpran os requisitos anteriores no día da solicitude. No suposto que a solicitude se presente despois da data indicada, a concesión terá efectos tributarios no exercicio seguinte. De non cumprirse os requisitos, o Concello comunicará a denegación da inclusión neste sistema antes do inicio de período voluntario de pago xeral do padrón e, en todo caso, antes do primeiro prazo establecido. Unha vez acollidos ao sistema, entenderase por tempo indefinido mentres non exista renuncia expresa do solicitante no primeiro trimestre do exercicio no que se pretende a exclusión do sistema especial de pago, se satisfagan os pagos nos termos establecidos, exista coincidencia entre o titular do recibo do exercicio no que se formule a solicitude e os seguintes e sigan verificándose as condicións do apartado d) anterior. A estes efectos, o Concello poderá revisar en calquera momento que estime oportuno, o cumprimento das ditas condicións, quedando automaticamente excluído do sistema especial de pago, con carácter permanente, quen non as cumprise, previa comunicación ao interesado.4.- O importe de cada fracción será do 50% da cota líquida do recibo de IBI do exercicio en curso, aboándose, por domiciliación bancaria, a primeira fracción o 5 de xullo ou inmediato hábil posterior, e a segunda fracción, o 5 de novembro, ou inmediato hábil posterior, ambos do mesmo exercicio en curso, sempre de acordo co calendario fiscal que se aprobe anualmente o Concello de Ferrol. Cando por causas imputables ao interesado, non se faga efectiva algunha das fraccións, automaticamente, quedará excluído do sistema especial de pago pasando a rexerse polo sistema xeral e, polo tanto: a) Se o período voluntario de ingreso non tivera finalizado, terase que proceder ao pago íntegro da débeda dentro do período voluntario de ingreso establecido para este tributo no calendario fiscal que se aprobé. b) Se o período voluntario de ingreso tivera finalizado, iniciarase a vía de prema pola contía pendente de pago.5.- Se o obrigado ó pago decidira adiantar o pago de calquera das fraccións á data de vencemento sinalada, deberá aboar o importe total do recibo para o que terá que dirixirse á Recadación municipal que lle entregará o documento de pago sen que isto supoña a perda do sistema para exercicios posteriores, agás que o interesado así o manifeste.6.- Calquera modificación da conta de domiciliación deberá comunicarse con 2 meses de antelación ás datas establecidas para o cobro de cada fracción. No suposto de que se presente despois das datas indicadas, as modificacións terán efecto para a fracción seguinte.” Introdúcese unha disposición adicional, á que corresponde a numeración de Segunda, co seguinte teor: “DISPOSICIÓN ADICIONAL SEGUNDA “Están suxeitos a tributación os bens inmobles pertencentes a confesións relixiosas nos termos establecidos polos acordos internacionais subscritos así como pola lexislación ditada sobre a materia (Lei 49/2002, regulamento de desenvolvemento e o resto de normativa estatal que regule a dita materia). A estes efectos, nos tres mprimeiros meses do ano 2016 se elaborará un censo que determine este tipo de bens. De igual xeito, están suxeitos a tribuación os bens adscritos ó Ministerio de Defensa que foron desafectados ou que non estean afectos á Defensa do Estado, estean incluídos en convenios con outras Administracións ou non” Introdúcese unha disposición transitoria co seguinte teor: “DISPOSICIÓN TRANSITORIA Exclusivamente para o exercicio 2016, primeiro exercicio de aplicación deste sistema especial de pago, este entenderase automáticamente concedido para aqueles obrigados que teñan os seus recibos domiciliados salvo que no primeiro trimestre do exercicio 2016 notifiquen a súa renuncia expresa ó mesmo. En todo caso, aqueles obrigados que teñan domiciliados os seus recibos e que non notificaran a súa renuncia expresa do sistema no prazo establecido para elo, e que non fixeran efectivo ó seu vencemento o importe do primeiro prazo, o recibo se pasará ó cobro na conta indicada polo interesado o día do cargo das domiciliacións bancarias do imposto dentro do período xeral de cobro do mesmo e estará constituído pola contía total do recibo correspondente ó exercicio.” A disposición derradeira queda redactada como segue: “A presente modificación desta ordenanza fiscal entrará en vigor o día da súa publicación no Boletín Oficial da Provincia (BOP), comezará a aplicarse a partir do día 1 de xaneiro do 2016 e permanecerá en vigor ata a súa modificación ou derogación expresa”. ORDENANZA FISCAL Nº 2 REGULADORA DO IMPOSTO SOBRE VEHÍCULOS DE TRACCIÓN MECÁNICA Artigo 1 De conformidade co establecido no artigo 95 do RDL 2/2004 polo que se aproba o Texto Refundido da Lei reguladora das Facendas Locais, as tarifas do imposto sobre vehículos de tracción mecánica aplicables neste Concello serán: O artigo 3 queda redactado como segue: “Artigo 3 Exención dos autoturismos para persoas con discapacidade. Atenderase ao disposto pola normativa aplicable.“ A disposición derradeira queda redactada como segue: “A presente modificación desta ordenanza fiscal entrará en vigor o día da súa publicación no Boletín Oficial da Provincia (BOP), comezará a aplicarse a partir do día 1 de xaneiro do 2016 e permanecerá en vigor ata a súa modificación ou derogación expresa”. ORDENANZA FISCAL Nº 3 REGULADORA DO IMPOSTO SOBRE O INCREMENTO DO VALOR DOS TERREOS DE NATUREZA URBANA O artigo dous queda redactado como segue: “Artigo 2 1. Toda transmisión mortis causa dunha vivenda que constitúa a vivenda habitual do causante cando o adquirinte sexa o seu cónxuxe ou sexan os seus descendentes e adoptados ou os seus ascendentes e adoptadores, terán unha bonificación do 70%. Esta bonificación terá carácter rogado, quedando suxeita aos seguintes requisitos: a) Será aplicable exclusivamente en relación á vivenda habitual do suxeito pasivo, para isto deberá acreditar unha convivencia co causante durante polo menos 2 anos antes do seu falecemento e manter a titularidade e o uso do dito inmoble durante os 4 anos seguintes. No caso de transferir a dita titularidade dentro do citado prazo, o non manter o uso do inmoble, procederase á liquidación da diferencia entre a cota íntegra e a cota líquida máis os xuros de mora correspondentes. Será obriga do suxeito pasivo comunicar a transferencia da titularidade, o cesamento do uso dentro do referido prazo de 4 anos. O incumprimento desta obriga determinará a tramitación dun expediente sancionador, nos termos da normativa vixente. b) O valor solo do inmoble non poderá superar os 22.000€. 2. Para os efectos do recoñecemento da exención recoñecida no artigo 105.1 letra b do Real Decreto Lexislativo 2/2004, as obras de conservación, mellora ou rehabilitación dos inmobles referidos no dito precepto terán que ter un valor mínimo do 10% da valoración catastral do inmoble, e a súa execución -para devengos derivados dunha transmisión intervivos - deberá de levarse a cabo como máximo 5 anos antes do devengo do imposto, quedando excluídas as obras que se executen cun ano de anterioridade ao citado devengo. A acreditación do importe das obras realizarase mediante a achega das facturas correspondentes.” A disposición derradeira queda redactada como segue: “A presente modificación desta ordenanza fiscal entrará en vigor o día da súa publicación no Boletín Oficial da Provincia (BOP), comezará a aplicarse a partir do día 1 de xaneiro do 2016 e permanecerá en vigor ata a súa modificación ou derogación expresa”. ORDENANZA FISCAL Nº 4 REGULADORA DO IMPOSTO DE ACTIVIDADES ECONÓMICAS O artigo 3 queda redactado como segue: “Artigo 3 Os índices que se deben de aplicar sobre as cotas incrementadas polo coeficiente legalmente previsto serán os seguintes: O artigo 5 queda redactado como segue: “Artigo 5. Beneficio fiscal 1.- Quen inicie no término municipal de Ferrol o exercicio de calquera actividade empresarial das recollidas na sección primeira das tarifas do imposto, gozará durante os 5 primeiros anos dunha bonificación por importe do 50% da cota correspondente. o prazo de 5 anos referido será computado nos termos establecidos no artigo 88.2. a do RDL 2/2004. Para poder gozar desta bonificación, requirirase que a actividade económica non se exercese anteriormente baixo outra titularidade dentro do termo municipal. Entenderase que a actividade económica se exerceu anteriormente nos supostos de fusión, escisión ou aportación de ramas de actividade. Asemade, o suxeito pasivo non poderá figurar incluído na matrícula do imposto por outra actividade ou actividades que realice ou tivese realizado dentro do término municipal, e que estean ou teñan estado clasificadas na mesma agrupación do imposto que a actividade para a que se solicita a bonificación. O outorgamento deste beneficio fiscal esixe a previa solicitude do interesado, debendo ser solicitado dentro dos 2 meses seguintes á solicitude de alta no imposto. A solicitude deberá ir acompañada da seguinte documentación: a) Copia de alta no imposto. b) Declaración responsable do solicitante de que non exerceu a actividade económica anteriormente baixo outra titularidade. c) Escritura de constitución. En ningún caso se poderá aplicar este beneficio fiscal a entidades ou actividades que disfruten doutro beneficio de carácter suxeitivo que afecte a este imposto. Entenderase por beneficio de carácter suxeitivo aquel que se asigne atendendo ás condicións ou características da entidade ou persoa que goza del.2.- Establécese unha bonificación na cota correspondente daqueles suxeitos pasivos que desenvolvan actividades economicas que sexan declaradas de especial interese ou utilidade municipal por concurrir circunstancias sociais, culturais, histórico-artísticas ou do fomento de emprego que xustifique tal declaración. A concesión desta bonificación será a instancia de parte, debendo acompañar á solicitude a memoria xustificativa da declaración de especial interese ou utilidade municipal da actividade económica sobre a que verse a solicitude. Corresponderalle ao Pleno da corporación a declaración de actividade económica de especial interese ou utilidade pública, así como a determinación da porcentaxe obxecto de bonificación, que non poderá superar o 95% da cota íntegra.3.- Atendendo ao artigo 88.2. b do RDL 2/2004, recoñécese unha bonificación por creación de emprego suxeita aos seguintes requisitos: a) Poderán acceder a esta bonificación os suxeitos pasivos que tributen por cota municipal e incrementaran a sua plantilla de traballadores con contrato indefinido durante o período impositivo inmediato anterior ao da aplicación da bonificación, en relación co período anterior a aquel. b) A acreditación do incremento de plantilla realizarase mediante achega dos contratos indefinidos subscritos, e copias dos TC que evidencien o dito incremento. Logo de recoñecer a bonificación, que requirira a solicitude do interesado, terá unha duración máxima de 5 anos, sendo a porcentaxe aplicable para o primeiro ano, o 50% da cota, se o incremento da contratación indefinida é superior ao 10% da súa plantilla, e un 25% se o incremento é inferior ao 10% da plantilla sempre que a contratación indefinida acade un mínimo de 2 traballadores/as pertencentes aos seguintes colectivos: − Mulleres maiores de 50 anos con dificultades de empregabilidade − Parados cunha antigüidade mínima de un/dous anos en situación de desemprego rexistrado nas oficinas públicas de Emprego de Galicia − Maiores de 50 anos con baixa cualificación − Mozos/as menores de 25 anos − Persoas con discapacidade igual ou maior de 33% En todo caso, a cota máxima bonificable será de forma xenérica de 1.000€ por posto de traballo indefinido creado, agás as seguintes especificacións: · 1.200 € no caso de que a persoa contratada sexa unha muller. A mesma contía será aplicable no caso de que a persoa contratada teña algunha discapacidade cunha eiva igual ou superior a un 65%. · 1.400 € no caso de que a persoa contratada sexa unha muller vítima de violencia de xénero. Para os anos seguintes, ata completar o máximo de 5, a bonificación será do 5% da cota. A aplicación da bonificación correspondente aos exercicios segundo e posteriores requirirá que o interesado acredite o mantemento da plantilla que deu lugar á bonificación mediante a presentación da vida laboral do código de conta de cotización da empresa que lle corresponde ás persoas contratadas que determinaron a bonificación. c) A bonificación aplicaráselle á cota tributaria, e no suposto de que ao suxeito pasivo lle resulte aplicable outras bonificacións, esta bonificación aplicarase na cota resultante de aplicar á cota as bonificacións xa recoñecidas. d) Esta bonficación deberá solicitarse dentro do primeiro trimestre de cada exercicio.4.- Nos termos do artigo 88.2 c do RDL 2/2004 recoñécese unha bonificación medioambiental, nos seguintes termos: a) Poderán solicitar esta bonificación os suxeitos pasivos que tributen por cota municipal e reúna algunha das seguintes condicións: · Que utilicen ou produzan enerxía a partir de instalacións para o aproveitamento de enerxías renovables ou sistemas de coxeración. Terán este carácter as contempladas e definidas como tales no Plan de fomento das enerxías renovables. Pola súa parte consideraranse sistemas de coxeración os equipos e instalacións que permitan a producción conxunta de electricidade e enerxía térmica útil. · Que establezcan un plan de transporte para os seus traballadores/as que teña por obxecto reducir o consumo de enerxía e as emisións causadas polo desprazamento ao lugar do posto de traballo e fomentar o emprego dos medios de transporte máis eficientes, coma o transporte colectivo ou compartido. b) Na solicitude de bonificación deberá incorporarse a documentación técnica que acredita que se cumpre o requisito esixido para cada caso, procedendo esta Administración á revisión e informe sobre a concurrencia do suposto alegado. c) A bonificación terá unha duración máxima de 5 anos, requirindo -unha vez transcorrido o primeiro ano- a achega da documentación que acredite a concurrencia do suposto bonificado, sendo revisado -novamente- polos servizos municipais. d) Esta bonificación ascenderá ao 5% da cota tributaria, e no suposto de que ao suxeito pasivo lle resulte aplicable outras bonificacións, esta bonificación aplicarase na cota resultante de aplicar á cota as bonificacións xa recoñecidas. e) En todo caso, a bonificación deberá presentarse no primeiro trimestre de cada exercicio. A disposición derradeira queda redactada como segue: “A presente modificación desta ordenanza fiscal entrará en vigor o día da súa publicación no Boletín Oficial da Provincia (BOP), comezará a aplicarse a partir do día 1 de xaneiro do 2016 e permanecerá en vigor ata a súa modificación ou derogación expresa”. ORDENANZA FISCAL Nº 9 REGULADORA DO CEMENTERIO MUNICIPAL O artigo 8 queda redactado como segue: “ Artigo 8 A cota tributaria determinarase por aplicación da seguinte tarifa: Tarifa xeral 1. Concesión de terreos para mausoleos, panteóns e sepulturas subterráneas, por m 2 ou fracción 2. Concesión de nichos polo tempo que preste o servizo o cemiterio e polo prazo máximo previsto na normativa de aplicación 3. Concesión de cinceiros polo tempo que preste o servizo o cemiterio e polo prazo máximo previsto na normativa de aplicación 4. Depósitos de cadáveres O dereito que se adquire mediante o pagamento da tarifa correspondente á concesión de nichos, cinseiros, así coma o de terreos para a construcción de mausoleos, panteóns e sepulturas subterráneas, non é estritamente o da propiedade, senón a facultade de conservación dos restos nos ditos espazos, polo prazo máximo legalmente previsto, sempre e cando os titulares destes satisfagan os dereitos e cumpran as normas que para estes efectos se establezan na presente ordenanza, con atención especial ao previsto no artigo 9 da mesma. A titularidade do dereito outorgada mediante concesión, cambio de titularidade, permisos e/ou autorizacións previstas na presente ordenanza, entenderanse feitas salvando o dereito de propiedade e sen prexuízo de terceiros.5. Cambio da titularidade a) Dun mausoleo ou panteón, por doazón ou cesión gratuíta, pagará o 25% da taxa establecida nesta tarifa para a concesión do terreo. b) Dun mausoleo ou panteón, por herdanza, pagará o 10 % da taxa establecida nesta tarifa para a concesión do terreo. c) Dunha urna por doazón ou cesión gratuíta, pagará o 25 % da taxa establecida nesta tarifa para a concesión do terreo. d) Dunha urna por sucesión pagará o 10% do prezo establecido para a concesión do terreo. e) Dun nicho, por doazón ou cesión gratuíta, pagará o 25 % da taxa establecida nesta tarifa para a súa concesión. f) Dun nicho por sucesión, pagará o 10 % da taxa establecida para a concesión do mesmo. g) Dun cinceiro, por doazón ou cesión gratuíta, pagará o 25 % do prezo establecido para a concesión do mesmo. h) Dun cinceiro, por herdanza, pagará o 10 % do prezo establecido para a concesión do mesmo. i) Por permuta gratuíta de nichos: 59,52 €. 6. Inscrición nos rexistros Por inscrición no Rexistro municipal de propietarios de panteóns, urnas, nichos e cinceiros, por calquera causa: 12,08 €. 7. Licenza para apertura de panteóns, urnas, nichos e sepulturas en terra a) Permiso de apertura ordinaria: b) Permiso de apertura extraordinaria para inhumación ou exhumación de cadáveres no primeiro trienio do enterramento c) Permiso de apertura extraordinaria nos anos 4º e 5º do enterramento d) Ademais das cotas anteriores, por traslado de cadáveres: 23,98€. 8. Licenzas ou comunicacións previas para instalacións e reparacións a) Instalacións: Co obxecto de manter a uniformidade e decoro, así como facilitar a limpeza e adecentamento do terreo destinado a inhumacións, prohíbese a execución de obras auxiliares coma sarcófagos, etc. b) Reparacións: - As licenzas para reparacións de mausoleos, panteóns, urnas, nichos e cinseiros, tributarán pola ordenanza fiscal reguladora do imposto sobre construcións, instalacións e obras e pola ordenanza fiscal reguladora da taxa por licenzas urbanísticas, ou comunicacións previas, segundo proceda.9. Custodia do recinto do cemiterio municipal Coa fin de asegurar a máis decorosa e digna conservación do recinto e espazos próximos ós destinados a enterramentos, esixiranse os seguintes dereitos ao ano: 1. Cando as sepulturas de calquera clase e, en xeral, tódolos lugares destinados a enterramentos, fosen desatendidos polos seus respectivos familiares, titulares ou parentes, dando lugar a que aparezan en estado de ruína ou abandono co conseguinte perigo ou mal aspecto, o Concello poderá proceder á demolición no primeiro caso e á retirada de cantos atributos e obxectos se atopen deteriorados ou abandonados no segundo, sen que en ningún caso poida esixírselle indemnización ningunha.2. Poderá ademais declararse a caducidade da concesión e revertera ao Concello a enteira dispoñibilidade dunha sepultura nos seguintes casos: a) Polo estado ruinoso da construción. A declaración de tal estado e caducidade requirirá expediente administrativo por iniciativa da Alcaldía ou concelleiro/a delegado/a. b) Polo abandono da sepultura, considerándose como tal o transcurso de 5 anos dende a última inhumación verificada nela, sen que o seu titular, familiares ou parentes aboasen os dereitos correspondentes a este epígrafe de conservación.3. O expediente administrativo de caducidade nos supostos a) e b) do número anterior conterá a citación do titular mediante a correspondente notificación, se o seu domicilio é coñecido, ou de non selo, a súa publicidade mediante edicto no Boletín oficial nos termos da normativa reguladora do procedemento administrativo común, sinalando un prazo de 30 días para que o titular e os seus familiares ou os seus parentes comparezan, satisfagan os dereitos pendentes e asinen o compromiso de levar a cabo a reparación procedente, ou presenten as alegacións que tivesen por convenientes. No caso de que no prazo sinalado no punto anterior non se tivera comparecido ou presentado alegacións, procederase sen máis á declaración de caducidade. A comparecencia suspenderá o expediente en tanto non se resolvan as alegacións presentadas e se outorgue prazo para a realización das obras. Transcorrido o prazo concedido para efectuar as obras sen que o cumprimento deste compromiso se efectuase, a Xunta de Goberno Local declarará a caducidade da concesión.4. Declarada a caducidade de calquera clase de concesión, o Concello poderá dispoñer dela, unha vez que trasladase os restos existentes nela ao correspondente osario.” O artigo 9 queda redactado como segue: “Artigo 9 Xestión 1. Os suxeitos pasivos solicitarán a prestación dos servizos de que se trate. A solicitude de permiso para construción e/ou reparacións de mausoleos, panteóns, urnas, nichos e cinceiros irá acompañada do correspondente proxecto e memoria, autorizados por facultativo competente, así como do xustificante de ingreso das taxas que procedan.2. Cada servizo no cemiterio será obxecto de autoliquidación individual e autónoma para o seu ingreso na Tesourería Municipal na forma e prazos sinalados no Regulamento xeral de recadación, sen prexuízo do disposto no artigo 8.3. Excluídas as liquidacións que configuran o padrón anual, o resto dos actos de xestión en relación os conceptos comprendidos nesta ordenanza queda suxeitos ao réxime de autoliquidacións asistidas, nos termos que estableza a normativa correspondente. O artigo 10 queda redactado como segue: “Artigo 10 Infaccións e sancións tributarias En toto o relativo á cualificación das infraccións tributarias así como á determinación das sancións que correspondan en cada caso, atenderase ao disposto na Lei Xeral Tributaria, regulamentos de desenvolvemento, así coma no disposto na Ordenanza Fiscal Xeral do Concello de Ferrol.” A disposición derradeira queda redactada como segue: “A presente modificación desta ordenanza fiscal entrará en vigor o día da súa publicación no Boletín Oficial da Provincia (BOP), comezará a aplicarse a partir do día 1 de xaneiro do 2016 e permanecerá en vigor ata a súa modificación ou derogación expresa”. O que se fai público para xeral coñecemento, podendo interpoñerse recurso contencioso-administrativo contra os acordos elevados a definitivos no prazo de dous meses, contados a partir da publicación deste edito no Boletín Oficial da Provincia, perante a Sala do Contencioso-administrativo do Tribunal Superior de Xustiza de Galicia. Ferrol, 29 de decembro de 2015 A concelleira-delegada de Economía, Facenda, Emprego e Recursos Humanos Asdo.: Mª Eugenia Freire Fajardo